Nils Jørgen Fuglesang

Nils Jørgen Fuglesang (født 7. oktober 1918 i Flekkefjord, død mars 1944) var en norsk flyger fra Florø. Hans foreldre var Hartvig Fuglesang og Kristine Fuglesang, født Larsen, begge fra Flekkefjord. Fuglesang gikk på Lycée Pierre Corneille og var en del av den norske seksjonen i Rouen, Frankrike. Fuglesang arbeidet som funksjonær i rederiet Wilh. Wilhelmsen før angrepet på Norge i 1940. Han forlot Norge fra Kvammen om bord på MK «Heimfjell» 12. mars 1941 og ankom Lerwick 14. mars 1941. Fuglesang reiste videre til Canada og ble utdannet til flyger. Fuglesang var i «flygerkull nummer 1 (jagerflygere)» ved flygeskolen ved Flyvåpnenes Treningsleir i Toronto.

I 1943 styrtet han i Nederland med et Spitfire jagerfly, og havnet i tysk fangenskap. Fuglesang og andre allierte flygere ble holdt i krigsfangeleiren Stalag Luft III i Sagan, Schlesien. Sammen med ca. 80 andre rømte han gjennom en tunnel som de hadde gravd ut under minefelt og piggtrådgjerder den 23. mars, 1944. Fangeleiren var tungt bevoktet, flukten ble derfor et nederlag for Adolf Hitler, som beordret omfattende forfølgelse og skyting av krigsfangene. Den 29. mars ble Fuglesang, Halldor Espelid, James Catanach og Arnold Christensen arrestert av Gestapo i Flensburg, ved grensen til Danmark. Da en av de fire ble henrettet ved skudd i ryggen, løp de andre fra vaktene. De ble også skutt bakfra.

Referanser 
 

 

Norske flyvere fra andre verdenskrig
Personer ved Little Norway
Norsk militærpersonell drept under andre verdenskrig
Norske krigsfanger under andre verdenskrig
Personer fra Flekkefjord kommune